hu en hu en pl hu hu hu en pl hu hu hu hu ca hu hu hu hu hu hu hu hu hu hu hu hu hu hu hu hu hu hu da hu hu hu hu hu es en hu hu hu hu hu hu hu en hu hu hu hu hu hu hu pt pt en en
Áfonyás-fehércsokis pohárkrém - cukormentes élet
Réteges, krémes, gyümölcsös desszert, amit még sütni sem kell. 😊
A pohárkrém nagy előnye, hogy könnyű összeállítani, pikk-pakk kikevered az alapkrémet, amit bármilyen gyümölccsel feldobhatsz. Ez a kombináció azért is különleges, mert a fagyasztott áfonya inkább édeskés, ugyanakkor a friss kissé fanyar. A citrom és a fehércsoki pedig még fokoz az ízhatáson.
A ricottát azért szeretem, mert lényegesen kevesebb kalóriát tartalmaz, mint a mascarpone és alakbarát desszert készíthető belőle pár hozzávalóval. A rostdús keksz, mint ahogy az elnevezése is utal rá, élelmi rostban gazdag és nem utolsó sorban cukormentes is.
200 ml cukormentes Milfina habtejszín
125 g friss áfonya
100 g Spar gyorsfagyasztott áfonya
20 g cukormentes fehércsoki
10 g negyedannyi édesítő
8 db cukormentes rostdús keksz (Gullon)
2 kk. vaníliakivonat, vagy aroma
1 citrom (kezeletlen) héja és leve
A tejszínt minimum fél órára tedd a fagyasztóba, majd verd fel, először kis fokozaton, aztán egyre erősebben. Add hozzá a ricottát, az édesítőt, a vaníliakivonatot, a citrom reszelt héját és a levét is. Oszd ketté a krémet, az egyikbe keverd bele a fagyasztott áfonya felét, a másikba pedig a fehércsoki forgácsokat. Törd kisebb darabokra a kekszet, ez kerüljön az üveg, vagy a pohár aljára, mehet rá az áfonyás krém, arra a fagyasztott áfonya, aztán a fehércsokis krém. A tetejét díszítsd friss áfonyával. Rakd a hűtőbe fél órára, hogy az ízek kicsit összeérjenek és már fogyaszthatod is.
4 részre osztva 1 adag tápértéke: kb. 18 CH / 360 Kcal.
Ha ropogósan szereted a kekszet, akkor fogyasztás előtt max. 1-2 órával állítsd össze, különben a keksz elázhat. Vagy készítsd elő a krémeket és akkor rétegezd, mielőtt az asztalra kerül.
Készítheted eperrel, málnával, szederrel, de a meggy, a barack, vagy más gyümölcs is jó választás ehhez az alapkrémhez.
Ha nincs friss áfonya, akkor használj csak fagyasztottat, ilyenkor kevesebb édesítő is elég lehet.
Cukorbetegeknek: mivel gyors CH-t is tartalmaz, így elsősorban ebédhez, vagy uzsonnára javasolt.
Ha tetszett oszd meg másokkal is!
Vélemény, hozzászólás? Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
Ez az oldal az Akismet szolgáltatást használja a spam csökkentésére. Ismerje meg a hozzászólás adatainak feldolgozását .
ElőzőElőző bejegyzésGombával és sajttal töltött édesburgonya
Következő bejegyzésBodzazselés panna cottaKövetkező
Kérdés esetén keress bizalommal!
Az alábbi social média felületeken is megtalálsz:
(c) 2019 All rights Reserved. Design by Samu Cynthia
Developed by Varga Balázs